7.11.2023.

**Obavijest o zamućenju vode vodoopskrbnog sustava Ruda**

Zbog obilnih višednevnih oborina došlo je do pojave zamućenja vode na vodozahvatu Ruda iznad maksimalno dozvoljene koncentracije. Ovisno o zalihama vode u vodospremama i intenzitetu potrošnje tijekom dana očekujemo povećanje mutnoće vode u vodoopskrbnoj mreži na području Sinja, Trilja, Otoka i Dicma.

Isporučena voda se redovito dezinficira i kontrolira. Unatoč tome što ovakva voda nije štetna za ljudsko zdravlje preporučamo da se voda za piće prije upotrebe ostavi da se istaloži te da se nakon toga bistri dio prokuha. Ovo se posebice odnosi na konzumaciju vode djece, starijih i kroničnih bolesnika.

Voda se može koristiti za kuhanje i sve druge sanitarne potrebe.

Mjera preporuke ostaje do normalizacije stanja.